Hold It Against Me

„Hold It Against Me“ – 2011 m. singlas iš amerikiečių pop dainininkės Britney Spears septintojo studijinio albumo. Daina buvo patvirtinta kaip pirmas singlas iš albumo. 2011 m. sausio 10 d. daina pasirodė internete ir tapo daugiausiai kartų JAV radijo eteryje per vieną dieną sugrotu hitu.

Daina sulaukė teigiamų kritikų atsiliepimų, tačiau dauguma kritikavo dainos žodžius. Singlas sugebėjo debiutuoti pirmoje topo vietoje JAV, Kanadoje, Belgijoje, Danijoje ir Naujoje Zelandijoje ir top 10-tuką daugelyje šalių topuose. Amerikoje daina debiutavusi Billboard Hot 100 topo viršūnėje pasiekė rekordą, kai per savaitę nuo singlo išleidimo jį mokamai internetu parsisiuntė apie 411 000 kartų.B.Spears singlas „Hold It Against Me“ pasiekė naują rekordą Britney su šiuo singlu tapo antra atlikėja (po Mariah Carey), turinčia daugiau nei viena singlą, debiutavusi #1 vietoje. Ji taip pat tapo jauniausia atlikėja, turinčia bent viena singlą, debiutavusį #1 vietoje trijuose skirtinguose dešimtmečiuose.

 Istorija 
„Hold It Against Me“ autoriai yra Max Martin, Dr. Luke, Bonnie McKee ir Billboard, o dainos prodiuseriai Luke, Martin and Billboard. Pirmiau internete paplito netikri dainos žodžiai, kurie teigė, kad daina vadinsis „Don’t Hold It Against Me“, tačiau prodiuseriai ir įrašų kompanija greit paneigė šiuos dainos žodžius. „Hold It Against Me“, pasak daugelio šaltinių, turėjo pasirodyti sausio 7 d. Tačiau Spears vadybininkas Adam Leber greit paneigė šią informaciją. Dainos demo versija, kurioje dainavo McKee, pasklido internete sausio 6 d. Tą pačia diena Spears atskleidė singlo viršelį ir patvirtino, kad tai tik ankstyva demo dainos versija, o singlas debiutuos sausio 11 d.

Tačiau jau sausio 10 d. daina paplito internete. Netrukus, pati Spears patvirtino kad tai galutinė dainos versija. „Hold It Against Me“, kaip atsisiuntimo singlas, sausio 11 d. buvo išleistas per „iTunes“ JAV ir Kanadoje iki sausio 18 d. Dėl singlo populiarumo Jungtinėje Karalystėje singlas buvo išleistas sausio 17 d. vietoj žadėtosios vasario 20 d.

 Kompozicija 

„Hold It Against Me“ yra trijų minučių ir keturiasdešimt devynių sekundžių trukmės daina. Dainoje susipina dance-pop žanras su industrial ir trance stilių ritmais ir grime muzikos elementais. Rob Sheffield iš „Rolling Stone“ primena Britney 2007 m. albumo „Blackout“ dainų skambesį. Dainos priedainis, pasak Ann Powers iš „Los Angeles Times“, labai panašus į 1986 m. dainos „(I Just) Died in Your Arms“, kurią atlieka „Cutting Crew“. Spears vokalai dainoje yra šiek tiek „pagerinti“ kompiuterių pagalba, bet nėra per didelio Autotune kiekio. Po antrojo dainos priedainio Spears ne dainuoja, o sako žodžius. Po to seka dubstep įkvėptas etapas. Paskutinios dainos priedainis turi daug rave muzikos akordų. „Hold It Against Me“ sukomponuotas C minor, o Spears vokalai keičiasi nuo G3 iki G5. Dainoje ištisai skamba Cm–Fm–Cm–Fm akordai.

„Hold It Against Me“ dainos žodžiai yra apie kažkieno sugundymą šokių aikštelėje. Dainos priedainis sukasi apie žodžius „If I said I want your body now, would you hold it against me?“ ir „'Cause you feel like paradise, and I need a vacation tonight“. James Montgomery iš MTV palygino dainos žodžių jausmingumą su 2009 m. Spears singlu „If U Seek Amy“. Dauguma pastebėjo, kad dainos priedaino žodžiai primena 1979 m. dainą „If I Said You Had a Beautiful Body Would You Hold It Against Me“, kurią atlieka „The Bellamy Brothers“. The Bellamy Brothers teigia, kad daina Spears ne originali, tačiau jie nepaduos jos į teismą.

 Kritikų atsiliepimai 

„Hold It Against Me“ sulaukė gan teigiamų kritikų atsiliepimų. Rick Florino iš Artistdirect davė keturias su puse žvaigždutės ir pavadino kūrinį vienu iš užkrečiamiausių Britney klubinių dainų, prilygstantį ankstesniems Spears hitams, tokiems kaip „Womanizer“, „Gimme More“ ir „Toxic“. Nick Levine iš „Digital Spy“ gerai atsiliepė, teigdami, kad „Hold It Against Me“ nepanašus į Kesha ir Katy Perry 2010 m. pop hitus, nors visų dainų prodiuseriai buvo tie patys ir prilygino šią dainą į Rihanna singlą „Only Girl (In the World)“ (2010). Brad Wete iš „Entertainment Weekly“ palyginus su „...Baby One More Time“ (1998) ar „I'm a Slave 4 U“ (2001) parodė Spears muzikos sustabarėjimą ties panašiu stiliumi. Greg Kot iš „Chicago Tribune“ pagyrė dainą už skambesį, bet kritikavo dėl nuobodaus dainos teksto. Michael Cragg iš „The Guardian“ pavadino dainą „pakankamai gera“.

 Singlo turinys 

Atsisiuntimas
 „Hold It Against Me“ – 3:49

JK skaitmeninis singlas
 „Hold It Against Me“ – 3:49
 „Hold It Against Me“ (Instrumentinė versija) – 3:49

 Vaizdo klipas 

Vaizdo klipas dainai „Hold It Against Me“ pradėtas filmuoti sausio 22 d. Klipo režisierius yra Jonas Åkerlund. Klipo choreografas yra Brian Friedman.

 Pasirodymas topuose 

JAV daina iškart tapo hitu. „Hold It Against Me“ skambėjo daugiausiai kartų radije per vieną dieną JAV istorijoje.Spears – topų istorijos puslapiuose  Netrukus daina tapo ir daugiausiai per savaitę skambėjusiu kūriniu JAV. Kitą savaitę „Hold It Against Me“ įžengė į Billboard Pop Songs topą #16 pozicijoje, ir tai 25-tas Britney singlas šiame tope. Šiame tope daina pasiekė du rekordus, tai, kad daugiausiai buvo sugrota ir didžiausią debiutą (kartu su Madonna singlu „Frozen“ (1998 m.). Billboard teigė, kad „Hold It Against Me“ turbūt debiutuos Billboard Hot 100 viršūnėje dėl didelio populiarumo radijuje ir didelių pardavimų. „Hold It Against Me“ debiutavo pirmoje Hot 100 vietoje ir Hot Digital Songs tope. Buvo atsisiųsta daugiau nei 411 000  dainos kopijų. Taip ši daina nurungė Taylor Swift dainos „Today Was a Fairytale“ rekordą (2010 m.) dėl atsisiųstų dainos kopijų per savaitę. 

Kanados Canadian Hot 100 tope singlas debiutavo igi pirmoje pozicijoje ir tapo ketvirtuoju pirmos vietos singlu Kanadoje, o dainos kopijų Kanadoje buvo atsisiųsta daugiau nei 37 000 . Kanados Hot 100 Airplay tope daina debiutavo 11 pozicijoje, ir tai geriausiai debiutavęs Britney singlas topo istorijoje. „Hold It Against Me“ debiutavo 10 pozicijoje Australijoje ir antroje savaitėje pakilo į ketvirtąją vietą.http://www.ariacharts.com.au/pages/charts_display.asp?chart=1U50 Pirmoje topo vietoje singlas debiutavo taip pat Belgijoje, Danijoje, Suomijoje ir Naujoje Zelandijoje. Airijos Irish Singles Chart tope daina debiutavo penktoje vietoje.

 Topai 
Topas (2011)VietaAustralijos ARIA Singlų Topas4Belgijos (Flandrija) Singlų Topas2Belgijos (Valonija) Singlų Topas1Kanados Canadian Hot 1001Danijos Singlų Topas1Nyderlandų Top 4020Prancūzijos Singlų Topas3Suomijos Singlų Topas1Airijos Singlų Topas5Italijos FIMI Singlų Topas2RIANZ NZ Singlų Topas1Norvegijos Singlų Topas2Ispanijos Singlų Topas6Švedijos Singlų Topas10JAV Billboard Hot 1001JAV Billboard Digital Songs1JAV Billboard Radio Songs1JAV Billboard Pop Songs1

 Išleidimo istorija 
 Regionas Datas Formatas Įrašų kompanijaJungtinės Amerikos Valstijos2011 m. sausio 10 d.Radijo premjera Jive RecordsAirija2011 m. sausio 11 d.Atsisiuntimas, radijasAustralijaDanijaGraikijaIspanijaItalijaJAVKanadaMeksikasNaujoji ZelandijaNyderlandaiNorvegijaPortugalijaPrancūzijaSuomijaŠvedijaŠveicarijaLenkija2011 m. sausio 12 d.BrazilijaJungtinė Karalystė2011 m. sausio 17 d.RCA RecordsJungtinės Amerikos Valstijos2011 m. sausio 18 d.Radijas visoje šalyje. Jive RecordsVokietija2011 m. vasario 18 d.CD singlas

 Šaltiniai 

Kategorija:Britney Spears singlai
Kategorija:2011 singlai